# LIETUVOS SPECIALIOSIOS OLIMPIADOS KOMITETO 2019 M.

# ŽYMAUS INTELEKTO SUTRIKIMO DVIRAČIŲ IR TRIRAČIŲ SPORTO ČEMPIONATO NUOSTATAI

 **1. Tikslai ir uždaviniai**

* Sudominti sutrikusio intelekto asmenis dviračių, triračių, motorinio aktyvumo sportu.
* Skatinti ir užtikrinti žymios negalios asmenų aktyvų dalyvavimą sportinėje veikloje.
* Propaguoti dviračių ir triračių sportą kolektyvuose, šeimose, tarp globėjų ir pedagogų, kuris padėtų maksimaliai atskleisti sportuojančių potencialą ir stiprinti sveikatą.
* Varžybose pagerbti kiekvieną dalyvį, besistengiantį įveikti trasą.

**2. Varžybų organizatoriai**

Žaidynes organizuoja LSOK, Joniškio ,,Saulės” pagrindinės mokyklos Specialiojo ugdymo skyrius.

 **3. Čempionato dalyviai**

* Čempionate gali dalyvauti **asmenys,** **turintys žymų intelekto sutrikimą**, gydytojo vizą, priklausantys SO klubams, socialinės globos namams, specialiosioms mokykloms, bendrojo ugdymo mokykloms ir kitoms organizacijoms.
* Būtina vienoda komandos apranga, sportinė avalynė.
* Dalyviai turi būti susipažinę su čempionato taisyklėmis.
* 1-2 komandos dalyviai turi mokėti savarankiškai važiuoti dviračiu.
* Komandos sudėtis 6 dalyviai + 2 vadovai.
* Organizacija gali deleguoti **vieną** komandą (6 dalyviai), **išskyrus** tuos atvejus, kai toje pačioje įstaigoje įsikūrusios lavinamosios klasės ir Dienos užimtumo centras.
* Čempionato dalyviai pateikia gydytojų vizuotas vardines dalyvių paraiškas.
* Rekomenduojamas dalyvių ūgis didesnis kaip 130 cm.

 **4. Čempionato vykdymas, vadovavimas, laikas, vieta**

* Čempionato vieta: Joniškio ,,Saulės“ pagrindinė mokykla**:** Livonijos g. 6, Joniškis
* Čempionato data: **2019 m. birželio 5 d. 10.00 – 14 val.**
* Dalyvių atvykimas ir registracija 2019 m. birželio 5 d. nuo 9.30 val.
* Kelionės išlaidas dalinai apmoka LSOK (būtina turėti tos dienos kuro pirkimo kvitą su specialiosios Olimpiados rekvizitais. Įmonės kodas 195732617 Perkūno al. 3, LT-44321 Kaunas).
* Čempionato organizavimo išlaidas apmoka LSOK.
* Numatoma čempionato dalyviams skirti pietus
* Organizatoriai pasilieka teisę keisti arba įtraukti naujas nenumatytas užduotis

 **5. Būtina išankstinė komandų paraiškų registracija iki 2019 m. gegužės 27 d. El. paštu:** **lav.mokytojas@gmail.com** **arba tel. +37067811532. Pirmosios 12 užsiregistravusių komandų, turės teisę dalyvauti čempionate. Užsiregistravę, laukite patvirtinimo.**

 **6. Nugalėtojų nustatymas ir apdovanojimai**

* Čempionatas vykdomas remiantis Specialiosios Olimpiados taisyklėmis. Kiekviena komanda visas rungtis atlikinėja po 10 minučių.
* Visi Čempionato dalyviai apdovanojami medaliais.
* Komanda, kurios atstovai dalyvavo dviračių rungtyse „Labirintai“ ir surinko daugiausiai taškų iškovoja tai komandai taurę.

 \_\_\_\_\_\_\_\_\_\_\_\_\_\_\_\_\_\_\_\_\_\_\_

Priedas Nr.1

Lietuvos Specialiosios Olimpiados Komiteto

2019 m. dviračių ir triračių sporto čempionato rungčių aprašymas

Triračių rungtys

1. Į triračio krepšelį įdėtas krepšinio kamuolys. Kiekvienas komandos dalyvis privažiuoja prie pažymėtos vietos ir meta į krepšį.

2. Žiedų užmetimas ant stovų. Aikštelėje pastatytas stovas. Dalyviai vežasi žiedus, kuriuos privažiavęs prie stovo turi užmesti.
3. Spalvotų kamuoliukų sumetimas į atitinkamos spalvos kibirėlius. Važiuojant triračiu reikia mesti po 2 kamuoliukus į kibirus.

4. Kamuolio pervežimas iš vienos aikštelės krašto į kitą. Komandos perveža kamuolius iš vieno aikštelės krašto į kitą.

5. Važiavimas aikštelėje ,,gyvatėle“ apie kliūtis.

6. Triračiu pervažiuoti vieną lentą (per lentą rieda priekinis triračio ratas), pasiekus pažymėtą vietą apsisukti ir grįžtant taip pat pervažiuoti lentą.

7. Važiavimas per 2 lygiagrečias lentas. Komandos nariai turi važiuoti per 2 lygiagrečiai ant žemės padėtas lentas ( lentomis rieda triračio galiniai ratai). Pasiekus pažymėtą vietą dviratininkai apsisuka ir grįžta atgal važiuodami galiniais ratais per lygiagrečias lentas.

8. Važiavimas ,,kalneliais“. Dviratininkai pervažiuoja 2 kalnelius, pasiekia pažymėtą vietą apsisuka ir grįžta atgal.

9. Tiltelio pervažiavimas. Dviratininkai turi pervažiuoti tiltelį. Pasiekus pažymėtą vietą grįžtama atgal.

**Dviračių rungtys**

**Iš komandos parenkami 1- 2 atstovai, mokantys važiuoti dviračiu.**

1. ,,Labirintai“. Dviratininkai turi važiuoti per ant žemės sudėliotas rodykles. Vertinamas užduoties atlikimo tikslumas ir skaičiuojama kiek rodyklių dviratininkas pervažiavo arba kliudė. (Abiejų dviratininkų taškai sumuojami, o jei komandai atstovauja vienas dviratininkas jis turi teisę užduotį atlikti 2 kartus).

 **­­­­­­­­ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**